  Наталья Тетерина 12-тӥ инвожое Удмуртилэн шоркараз дано улӥсьёслы нырысьсэ историын «За заслуги перед городом Ижевском» выль сӥлы пус сётӥзы. Кызьы ивортӥз кар администрацилэн пресс-службаез, данъян ужрад Ижкарлэн нуналэзлы тупатэмын вал. Пусъемъёс пӧлын Олимпи чемпионка Алина Загитова, со сӥё-дано ужрадэ тренировкаосын йырин пыриськыны ӧз быгаты, велокроссъя Россилэн чемпионэз но огъяросси категориен судъя Валерий Шапошников, Пенсионеръёслэн кенешсылэн ёрос огазеяськонэзлэн ёзчиез Лидия Ильина. Тодэ вайытом, выль пусэз юнматон понна 2017-тӥ арын Ижкар думаысь 22 депутат куара сётӥз. Алина Загитоваез пусъён сярысь пумкылъянэз 2018-тӥ арын оштолэзе огкылысь кутӥзы. Данъет вӧзы вить сюрс манетъем одӥг пол тыриськон сётӥське. Ватсалом, та нуналэ ик Ижкарлэсь данъян пулзэ выльдӥзы. Таяз арын отчы 6 ужась коллектив но 14 кунмуртъёс шедизы. Тегъёс: Ижкар Удмуртия Мерлык данъетъёс данокунмурт АлинаЗагитова  